Virallinen lehti nro C 013 , 18/01/1999 s. 0063



KIRJALLINEN KYSYMYS E-1677/98 esittäjä(t): Kirsi Piha (PPE) komissiolle (29. toukokuuta 1998) Aihe: Phare-varojen käyttö Liettuassa Baltian alueen ympäristöongelmiin ja Itämeren alueen saasteisiin on jäsenmaissa kiinnitetty paljon huomiota. Alueen ympäristön suojeluun ja saasteiden vähentämiseen on tullut rahoitusta monelta taholta. Kysynkin komissiolta, kuinka suuri osuus Liettualle myönnetyistä Phare-varoista on käytetty vuonna 1997 ympäristötuhojen korjaamiseen ja niiden ennaltaehkäisemiseen ja miten varat on kohdistettu. Komission jäsenen Hans Van den Broekinkomission puolesta antama yhteinen vastaus kirjallisiin kysymyksiinE-1675/98, E-1676/98 ja E-1677/98 (2. heinäkuuta 1998) Komissio on hyvin tietoinen kolmen Baltian maan ympäristöongelmista ja se kiinnittää runsaasti huomiota maiden hallitusten avustamiseen valmistelemalla toimintaperiaatteita ja strategioita ympäristön tilan parantamiseksi. Komissio antaa myös merkittävästi rahoitusta näkyviin käytännön hankkeisiin, kuten jäteveden käsittelyyn, veden laadun parantamiseen, biodiversiteetin hallinnointiin ja ongelmajätteiden hallinnointiin. Näissä tehtävissä komissio toimii kahdenvälisissä ja kansainvälisissä monenvälisissä ohjelmissa vastaanottajamaiden asiantuntijayksiköiden koordinoidessa toimintaa tiiviisti. Vuonna 1997 kansallisille Phare-ohjelmille myönnettiin varoja seuraavasti: Viro: 3,3 miljoonaa ecua 30,8 miljoonasta ecusta (10,7 %) seuraaviin kohteisiin: - vesivarojen hallinnointisuunnitelma alueelle, jolla kaivetaan öljyliusketta. Tämä hanke on saanut alkunsa alueen ympäristötilanteesta aikaisemmin tehdystä analyysistä, ja hankkeella pyritään veden käytön ja saasteiden vähentämiseen. Siihen kuuluu paikallisten vesiyhtiöiden koulutusta; - investointitukea vedenjakeluverkoille ja pienten kuntien jätevedenpuhdistuslaitoksille. Latvia: 6,15 miljoonaa ecua 39,4 miljoonasta ecusta (15,6 %) useisiin käyttökohteisiin: - tekniseen tukihankkeeseen auttamaan ministeriötä tunnistamaan, kilpailuttamaan ja tekemään sopimuksia laajan vesialan investointiohjelman osalta - tämä kuuluu hanke 800:aan - joka on peräisin pienten kuntien vesistrategiaa koskevasta aikaisemmasta Phare-ohjelmasta; - yleistä teknistä apua (koulutusta, hankkeiden kannattavuuden arviointia, töiden ohjausta ja valvontaa) ministeriölle ja Latvian ympäristön investointirahastolle ympäristöhankkeisiin, joista suurin osa tarvitsee investointeja tai tarvikkeita. Seuraavat alat saivat tukea: vesi, ilma ja jätehuolto; - ympäristön valvontajärjestelmiä, toimielinten ammattitaidon siirtämiseksi ja uudenaikaisten ympäristön analyysilaitteiden hankkimiseksi valvontayksiköihin. Tämä on tärkeätä ympäristön asiaankuuluvan valvonnan ja lainsäädännön täytäntöönpanon kannalta; - varojen siirtoa Latvian ympäristön investointirahastolle teknisen valintalautakunnan valitsemille hankkeille. Liettua: 5,15 miljoonaa ecua, yhteensä 43,2 miljoonasta ecusta (11,9 %) kahteen suurempaan tarkoitukseen: - toimielinten vahvistamista, johon kuuluu ammattitaidon siirtäminen ja uudenaikaisten ympäristön analyysilaitteiden hankkiminen valvontayksiköihin; - vesialan investointitukea Kaunasissa (osa suuren uuden jätevedenpuhdistamon rakentamista) ja Klaipedassa.